



Republika e shqipËrisË

Enti rregullator i energjisË

Bordi i Komisionereve

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VENDIM

**Nr.33 Datë 04.03.2015**

**PËR**

**FILLIMIN E PROÇEDURAVE TË LICENSIMIT TË SHOQËRISË “ALPIQ ENERGY ALBANIA” SH.P.K., NË AKTIVITETIN E TREGËTIMIT TË ENERGJISË ELEKTRIKE.**

Në mbështetje të neneve 8 pika 2 gërma “a”; 9 dhe 13 pika 1, gërma “d” të Ligjit Nr. 9072, datë 22.05.2003, “*Për Sektorin e Energjisë Elektrike*”, të ndryshuar, neneve 4, pika 1, gërma “g”; 5 pika 2; 8 dhe 13 dhe 14 pika 1 të “*Rregullores për Proçedurat e Liçensimit, Modifikimit, Transferimit të Plotë/Pjesshëm dhe Rinovimit të Liçensave*”, të miratuar me Vendimin e Bordit të Komisionerëve Nr. 108, datë 09.09.2008, Bordi i Komisionerëve të Entit Rregullator të Energjisë (E.R.E), në mbledhjen e tij të datës 04.03.2015, mbasi shqyrtoi aplikimin e paraqitur nga shoqëria “Alpiq Energy Albania” sh.p.k. si dhe relacionin e Drejtorisë së Liçensimit dhe Monitorimit të Tregut dhe Drejtorisë Juridike dhe Mbrojtjes së Konsumatorit për liçensimin në aktivitetin e tregëtimit të energjisë elektrike të kësaj shoqërie,

**Konstatoi se:**

Aplikimi i shoqërisë **“**Alpiq Energy Albania” sh.p.k., plotëson kërkesat e parashikuara nga ERE në “*Rregulloren për Procedurat e Liçensimit, Modifikimit, Transferimit të plotë/të pjesshëm dhe Rinovimit të Liçensave*” si më poshtë:

Për dokumentacionin e përgjithshëm

* Neni 9, pika 1

Formati i aplikimit është plotësuar në mënyrë korrekte

* Neni 9, pika 2 , është plotësuar pjesërisht

(mungon vërtetimi nga prokuroria dhe gjykata qe personi pergjegjes nuk eshte i perfshire ne nje proces penal)

* **Neni 9, pika 3 *Dokumentacioni finaciar dhe fiskal*** eshte i plotesuar pjeserisht :

(Bilanci financiar eshte paraqitur ne gjuhen angleze)

* Neni 9, pika 4/10, gërma a e plotësuar në mënyrë korrekte
* Neni 9, pika 4/10, gërma b e plotësuar në mënyrë korrekte
* Neni 9, pika 4/10, germa c e plotësuar në mënyrë korrekte

Per dokumentacionet e munguara, do te njoftohet subjekti qe ne baze te neni 10, pika 10 dhe neni 11, pika 1, te “*Rregullores për Proçedurat e Liçensimit, Modifikimit, Transferimit te Plote/te Pjesshem dhe Rinovimit te Licensave*”, t‘i paraqese keto ne ERE, brenda afateve.

Për gjithë sa më sipër cituar Bordi i Komisionerëve të ERE-s,

**Vendosi:**

1. Të fillojë procedurat për shqyrtimin e aplikimit të shoqërise **“**Alpiq Energy Albania” sh.p.k., për licencimin në aktivitetin e Tregëtimit të Energjisë Elektrike.
2. Ngarkohet Drejtoria e Liçensimit dhe Monitorimit të Tregut të njoftojë aplikuesin për vendimin e Bordit të Komsionerëve të ERE-s.

Ky vendim hyn në fuqi menjëherë.

Ky vendim botohet në Fletoren Zyrtare.

**KRYETARI i ERE-s**

**Petrit AHMETI**

**PËR**